LH โบรกฯส่องกำไร Q2 ดีสุดในกลุ่มซื้อเก็งกำไรอัพเป้าเป็น 10.8 บ.    
LH โบรกฯส่องกำไร Q2 ดีสุดในกลุ่มแนะซื้อเก็งกำไรอัพเป้าเป็น 10.8 บ.    
21 ก.ค. 2560

บล.บัวหลวง ระบุในบทวิเคราะห์วันนี้(21 ก.ค.) ว่า บริษัทแลนด์แอนด์เฮ้าส์ จำกัด (มหาชน) หรือ LH คาดกำไรไตรมาส2/60 จะออกมาสดใสที่ 3.2 พันล้านบาท (เติบโต 21%เทียบช่วงเดียวกันของปีก่อน ดีที่สุดในกลุ่มบ้านที่cover; และดีขึ้นถึง 79%เทียบไตรมาสก่อนหน้า) กำไรดีขึ้นจากกำไรหลักที่ดีถึง 2.1 พันล้านบาท และมีกำไรพิเศษจากการขาย Grand Centre Point Hotel Ratchadamri เข้า REIT จำนวน 1 พันล้านบาท
อีกทั้งคาดกำไรจะดีอย่างต่อเนื่องในไตรมาส 3/60 ทั้ง เทียบช่วงเดียวกันของปีก่อน และ เทียบไตรมาสก่อนหน้า จากการขาย LHBANK มีความมั่นใจว่าปีนี้บริษัทจะสามารถส่งมอบผลประกอบการได้ตามแผนงาน และปีหน้าจะแผนการเปิดตัวโครงการใหม่ที่เพิ่มมากขึ้น คาดบริษัทจะจ่ายปันผลระหว่างกาล 0.35 บาท/หุ้น (คิดเป็น simply yield สูงถึง 3.6%) ปรับคำแนะนำขึ้นเป็น ซื้อเก็งกำไร และปรับราคาเป้าหมายขึ้นเป็น 10.8 บาท    